Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Messiaan opetuksen pääaiheena oli Jumalan valtakunta
Olemme nyt nähneet, miten Jumala sen perustaa.
Ilm. 6:sta eteenpäin -
on kerrottu Jumalan tuomioista.
Niiden tarkoituksena on saada ihmiset kääntymään Jumalan puoleen.
Sitten ilmestyy Jumalan viha.
Lopuksi on viimeinen tuomio ja ikuinen kuolema.
Uusi ihmisryhmä syntyy tuhatvuotisessa valtakunnassa, -
joka on vanhurskauden ja oikeudenmukaisuuden valtakunta.
Silti siihen liittyy eräs hämmästyttävä seikka.
Vaikka tämä ihmisryhmä eli Messiaan omassa valtakunnassa, -
jossa vanhurskaus, oikeus ja pyhyys hallitsivat, -
kun sielunvihollinen päästettiin eksyttämään, -
sen puolelle lähti paljon ihmisiä, -
jotka eivät tahtoneet Jumalan vanhurskautta.
Viime viikolla kerrottiin, -
miten he lähtivät hyökkäämään Jerusalemiin.
Mutta sitten todetaan lyhyesti: "Tuli taivaasta kuluttaa heidät." Loppu.
Jumalan tuomioilla on yhteys hänen valtakuntansa etenemiseen.
Hänen valtakuntansa perustamista edeltävät tuomiot.
Näin tapahtui ennen tuhatvuotisen valtakunnan perustamista.
Tänään näemme saman periaatteen.
Tuomion jälkeen perustetaan Jumalan valtakunta.
Nyt puhumme Jumalan valtakunnan lopullisesta ilmenemismuodosta, -
Jumalan iankaikkisesta valtakunnasta, uudesta Jerusalemista.
Mutta ennen kuin uusi Jerusalem laskeutuu taivaasta täydellisenä, -
meidän on taas puhuttava tuomiosta.
Otetaan esille Ilmestyskirjan luku 20 ja jae 10.
Eksyttämisen isä, sielunvihollinen, on päästetty vapaaksi.
Sielunvihollinen ei ole tyhmä.
Jumala valitsi sen aikoinaan tärkeään asemaan: -
ylistyksen johtajaksi taivaan joukoille.
Mutta se kapinoi, ja se heitettiin ulos taivaasta.
Myöhemmin se joutui tuhanneksi vuodeksi syvyyteen.
Luulisi, että kärsittyään tuhat vuotta se olisi oppinut läksynsä.
"Tahdon palvoa sinua, Jumala, ja palata jälleen ylistyksen johtajaksi."
Mutta niin ei käy. Se ei ole muuttunut eikä kadu.
Se eksyttää kuten ennenkin ja johtaa ihmiset kuolemaan.
Jae 10: -
"Ja perkele, heidän villitsijänsä, heitetään tuli- ja tulikivijärveen, -
jossa myös peto ja väärä profeetta ovat, -
ja heitä vaivataan yöt päivät, aina ja iankaikkisesti."
En osaa tulkita tätä mitenkään muutoin, kuin mitä Sana sanoo.
Eli Jumala piinaa ikuisesti yöt ja päivät ilman taukoa -
sielunvihollista, petoa ja väärää profeettaa.
Ehkä sanomme, että sen he ansaitsivatkin.
Mutta tuliseen järveen joutuu muitakin.
Jae 11: -
"Ja minä näin suuren, valkean valtaistuimen..."
Näimme aiemmin Ilm. 20:ssä, että eri aikoina kuolleet, -
joiden osa oli uskottomien joukossa, -
joutuivat tuonelaan eli kadotukseen.
Tuhatvuotisen valtakunnan alussa oli ensimmäinen ylösnousemus.
Ne, jotka olivat uskottomia eivätkä olleet ottaneet ilosanomaa vastaan, -
eivät nousseet silloin kuolleista tuhatvuotiseen valtakuntaan.
He viettivät tuhat vuotta tuonelassa eli kadotuksessa.
Nyt on käsillä Jumalan valtakunnan lopullinen ilmenemismuoto.
Sitä edeltää tuomio.
Siksi luemme nyt suuren, valkean valtaistuimen tuomiosta.
Sinne joutuvat ne, -
jotka eivät olleet mukana ensimmäisessä ylösnousemuksessa.
Siellä tuomitaan myös ne, -
jotka lähtivät sielunvihollisen matkaan tuhatvuotisesta valtakunnasta -
taistelemaan pyhien leiriä vastaan.
"Ja minä näin suuren, valkean valtaistuimen ja sillä istuvaisen, -
jonka kasvoja maa ja taivas pakenivat, -
eikä niille sijaa löytynyt."
Syntyy uusi todellisuus, jossa ei ole enää taivasta eikä maata.
Mihin joutuvat ne, jotka eivät pääse Jumalan valtakuntaan?
"Ja minä näin kuolleet, suuret ja pienet, -
seisomassa valtaistuimen edessä..."
Nuo ihmiset seisovat Jumalan valkean valtaistuimen edessä.
Mutta kukaan uskova ei joudu valkean valtaistuimen tuomiolle.
Sinne joutuvat kaikilta aikakausilta vain ne, -
jotka eivät olleet Jumalalle alamaisia, eivät ottaneet vastaan ilosanomaa -
tai eivät halunneet olla tuhatvuotisessa valtakunnassa.
Jae 12: "Ja minä näin kuolleet, suuret ja pienet, -
seisomassa valtaistuimen edessä, ja kirjat avattiin; -
ja avattiin toinen kirja, joka on elämän kirja..."
Elämä liittyy Jumalan valtakuntaan -
sekä Messiaaseen.
Tullessaan ensimmäisen kerran Messiaan tehtävänä oli lunastaminen.
Lunastuksesta seuraa elämä.
Jos hylkäämme lunastuksen, me kuolemme.
Periaate näkyy jo Toisesta Mooseksen kirjasta.
Ne, jotka eivät viettäneet pääsiäistä, -
kuolivat synnin seurauksena.
Eli nyt avataan kirjat.
Sinne on merkitty ylös kaikki ajatukset, sanat ja teot.
Jumala on oikeudenmukainen tuomari.
Hän tuomitsee kaikki heidän tekojensa mukaan.
Jos ihmisen teot ovat täydelliset, hän pääsee Jumalan valtakuntaan.
Mutta kenenkään teot eivät ole täydelliset.
Kukaan ei ole kelvollinen Jumalalle paitsi Messias Jeshua.
Kaikki muut ovat syntisiä ja ilman toivoa.
Ilm. 20:12: -
"...ja kirjat avattiin; ja avattiin toinen kirja, joka on elämän kirja; -
ja kuolleet tuomittiin sen perusteella, -
mitä kirjoihin oli kirjoitettu -
tekojensa mukaan."
"...ja kuolleet tuomittiin sen perusteella, -
mitä kirjoihin oli kirjoitettu, tekojensa mukaan.
Ja meri antoi ne kuolleet, jotka siinä olivat, -
ja Kuolema ja Tuonela antoivat ne kuolleet, jotka niissä olivat, -
ja heidät tuomittiin, kukin tekojensa mukaan."
Ja Kuolema ja Tuonela heitettiin tuliseen järveen.
Tämä on toinen kuolema, tulinen järvi."
Ensinnäkin siinä puhutaan toisesta kuolemasta.
Ensimmäinen kuolema on fyysinen.
Sana sanoo: "Ihmisille on määrätty, että heidän kerran on kuoleminen, -
mutta senjälkeen tulee tuomio." Ensimmäinen kuolema on fyysinen.
Toinen kuolema tapahtuu tuomion jälkeen -
ja kestää iankaiken.
Kohtalo on sama kuin pedolla, väärällä profeetalla ja vihollisella.
Heidät heitetään ikuisiksi ajoiksi tuliseen järveen.
Se on toinen kuolema.
Kirjoihin, jotka avataan, on kirjattu kaikkien ihmisten teot, -
sanat ja ajatukset. Koko elämä.
Toinen kirja on nimeltään elämän kirja tai Karitsan elämän kirja.
Karitsan elämän kirjassa ovat lunastettujen nimet.
Karitsan hankkiman lunastuksen kautta saamme elämän.
Kun Jumala on käynyt läpi ihmisen koko elämän, -
hän antaa tälle tuomion.
Ehkä ihminen sanoo viimeisellä tuomiolla: -
"Käsitän, että olen tekojeni perusteella arvoton.
Mutta eikö olisi mitään keinoa välttää tuomio?"
Kyllä on, jos ihmisen nimi on Karitsan elämän kirjassa.
Siksi elämän kirja on olemassa.
Ihmiset haluavat nähdä, ovatko heidän nimensä siellä.
Sanoimme aiemmin tätä kirjaa tutkiessamme: -
Jumala ei halua kenenkään hukkuvan vaan kaikkien löytävän ikuisen elämän
Jos hylkäät ilosanoman, nimesi pyyhitään pois elämän kirjasta.
Kukaan ei voi väittää, etteikö Jumala olisi häntä halunnut.
"Ei hän minua rakastanut. Ei nimeni ollut siinä kirjassa alunperinkään."
Kirja kirjoitettiin jo ennen maailman perustamista.
Ilmestyskirjan alkuosassa, -
jossa puhuttiin seitsemälle seurakunnalle, -
sanotaan, ettei ilosanoman vastaanottaneiden nimeä -
pyyhitä pois elämän kirjasta.
Sieltä pyyhitään pois ilosanoman torjuneiden nimet.
Siksi jakeessa 14 sanotaan: -
"Ja Kuolema ja Tuonela heitettiin tuliseen järveen.
Tämä on toinen kuolema, tulinen järvi.
Ja joka ei ollut elämän kirjaan kirjoitettu..."
On tietyllä tavalla helppoa pitää nimi elämän kirjassa.
Pitää vain tunnustaa muutama asia suullaan -
sekä uskoa ne sydämessään.
Olemme ensinnäkin syntisiä.
Kaikilla on omatunto, hepreaksi matspuun.
Sellaisen Jumala on sisimpäämme luonut.
Sana matspuun on sukua sanalle matspen, kompassi.
Omatunto on hengellinen kompassimme.
Saamme sen kautta tietoisuuden synnistä.
Omatunto toimii Jumalan Sanan kautta, -
erityisesti hänen käskyjensä kautta.
Jos teemme vastoin Jumalan kieltoja, saamme synnintunnon.
Jos emme toimi hänen käskyjensä mukaan, saamme synnintunnon.
Ei pitäisi olla vaikea tunnustaa, että olemme syntisiä.
Vain valehtelijat eivät tunnusta olevansa syntisiä.
He ovat uskoneet vihollisen valheet.
Meidän pitää myös tunnustaa, että emme kykene pelastamaan itseämme.
Jumala on kyllä halukas pelastamaan meidät, -
mutta syntimme ovat erottaneet meidät hänestä.
Saamme pelastuksen vain Jumalan armosta.
Siksi Ilmestyskirjassakin mainitaan Karitsa niin usein.
Siksi elämän kirjaa kutsutaan myös Karitsan elämän kirjaksi.
Meidän tulee tunnustaa, että olemme syntisiä.
Meidän tulee tunnustaa, ettemme kykene pelastamaan itseämme.
Kolmanneksi, meidän tulee ottaa vastaan Jumalan apu, -
joka on lunastus Jumalan Karitsassa.
Meidän tulee ottaa vastaan Jumalan lunastus.
Kun otamme vastaan pelastuksen Karitsan veressä, -
meistä tulee uusia luomuksia.
Sana uusi viittaa Jumalan valtakuntaan.
Puhumme asiasta enemmän ensi viikolla.
Se, joka on Messiaassa, on uusi luomus.
Hän on Jumalan valtakunnan luomus.
Sen jälkeen olet innostunut Jumalan valtakunnan asioista.
Haluat elää sen normien mukaan.
Siihen kaipaat Pyhän Hengen voimaa.
Vain hänen kauttaan voit elää oikein.
"Jumalalle kaikki on mahdollista" tulee elämässäsi todeksi.
Kun tuomiolla olevat kysyvät, -
eikö olisi mitään keinoa pelastua, vastaus on: Katso elämän kirjasta.
Jos ihmisen nimi ei löydy sieltä vaan se on poistettu, -
hän joutuu ikuiseen kuolemaan.
Hän on siellä tietoisena siitä, -
että hän on itse valinnut osakseen ikuisen kadotuksen.
Hän on torjunut ilosanoman.
Sana "ilosanoma" on hepreaksi habsora, -
joka on sukua heprean sanalle liha.
Ilosanoman mukaan Jumala tuli omiensa luo lihassa, ihmisenä.
Pitää huolta tai katsoa jonkun puoleen on hepreaksi pakad.
Sanaan liittyy myös ajatus lunastamisesta.
Kun Jumala katsoi kansansa puoleen, siinä puhutaan usein lunastuksesta.
Jumala on hankkinut meille lunastuksen, -
joka meidän tulee ottaa vastaan.
Tunnustathan, että olet syntinen etkä pysty pelastamaan itseäsi.
Haluat kuitenkin ottaa vastaan Jumalan pelastuksen.
Jumala lähti taivaasta -
ja syntyi ihmiseksi ollen täysi ihminen ja täysi Jumala.
Hän maksoi syntivelkamme kuollessaan ristinpuulla.
Puu viittaa Raamatussa elämään.
Hän kuoli ristin puulla, jotta me saisimme elämän.
Kun otamme vastaan hänen pelastuksensa, -
nimemme on Karitsan elämän kirjassa iäti, -
koska olemme ottaneet vastaan ikuisen lunastuksen ja elämän.
Ilm. 20:15: -
"Ja joka ei ollut elämän kirjaan kirjoitettu, -
se heitettiin tuliseen järveen."
Tuli kuvaa Ilmestyskirjassa tuomiota, -
Jumalan ikuista tuomiota.
Siihen luku 20 loppuu.
On hyvä uutinen, että Ilmestyskirjassa on vielä jäljellä kaksi lukua.
Olemme tänään puhuneet Jumalan tuomiosta.
Olemme oppineet, -
että tuomio on välttämätön Jumalan valtakunnan tulemiseksi.
Tästä valtakunnasta kerrotaan Ilm. 21-22:ssa.
Niissä kerrotaan, -
millainen Jumalan iankaikkinen valtakunta on.
On mielenkiintoista, että Jumalan valtakunnan viimeisen vaiheen nimi -
on uusi Jerusalem.
Sanalla uusi viitataan Jumalan valtakuntaan.
Sana Jerusalem muodostuu kahdesta heprean sanasta, -
joista ensimmäinen tarkoittaa perimistä.
Valtakunnassa olevat ovat perillisiä.
Toinen sana on shalom, jonka kaikki tuntevat.
Se tarkoittaa rauhaa.
Raamatussa rauha ei tarkoita vain väkivallan poissaoloa.
Rauhan periminen tarkoittaa Raamatussa -
Jumalan tahdon ja tarkoitusperien toteutumista.
Jo Ensimmäisen Mooseksen kirjan luvusta 12 käy ilmi, -
että Jumalan tarkoituksena on saada aikaan lunastus.
Lunastuksen liitosta seuraa siunaus.
Jumalan valtakunnassa saamme periä hänen siunauksensa.
Puhun vielä vähän siunauksesta. Sana tarkoittaa alas vetämistä.
On tärkeää elää kuuliaisena Jumalan totuudelle.
Jumala käskee Moosesta 5. Moos:ssa sanomaan israelilaisille: -
"Minä olen pannut sinun eteesi elämän ja kuoleman, -
siunauksen ja kirouksen."
Elämä ja siunaus kuuluvat yhteen kuten myös kuolema ja kirous.
Kuolema ja kirous tarkoittavat tuomiota ja tulista järveä.
Mutta ihminen saa ikuisen elämän ja siunauksen Jumalan valtakunnassa.
On merkittävää, että Jumala kutsuu valtakuntaansa uudeksi Jerusalemiksi.
Se ei ole uusi Mekka, Medina eikä Rooma vaan uusi Jerusalem.
Nimi muistuttaa meitä Israelin maan tärkeydestä.
Uusi Jerusalem ei ole samanlainen kuin tuhatvuotinen valtakunta.
Tuhatvuotisen valtakunnan keskus on nykyinen Jerusalem.
Kaupunki läpikäy muutoksen. Sitä kutsutaan Siioniksi.
Siion tulee sanasta, joka merkitsee Jumalan erinomaisuutta.
Jerusalem muuttuu nykyisestä kaupungista paikaksi, -
joka kertoo Jumalan erinomaisuudesta.
Kyse on silloin tuhatvuotisesta valtakunnasta.
Mutta uudessa Jerusalemissa kyse on aivan uudesta todellisuudesta.
Se poikkeaa täysin kaikesta aiemmin kokemastamme.
Uudessa Jerusalemissa kaikki on uutta.
Kaikki on erilaista, kuin olemme kuvitelleet.
Millaista siellä sitten on?
Ilm. 21-22:sta näkyy -
yhteys Jumalan valtakunnan lopullisen muodon uuden Jerusalemin -
ja Eedenin puutarhan välillä.
Kun profeetoissa, erityisesti Hesekielin kirjassa -
viitataan Eedenin puutarhaan, -
siitä käytetään nimitystä Jumalan puutarha.
Uudessa Jerusalemissa Jumala itse on läsnä.
Ilmestyskirjassa sanotaan, -
että uudessa Jerusalemissa Jumalan asumus on ihmisten keskellä.
Uusi Jerusalem tarkoittaa sitä, että Jumala asuu keskellämme.
Eedenin puutarha oli väliaikainen.
Mutta Jumala on kanssamme iankaiken uudessa Jerusalemissa, -
omassa puutarhassaan.
Hän osoittaa meille siellä rakkauttaan iankaikkisesti.
Kaikki surua, kyyneleitä ja kuolemaa aiheuttavat asiat -
ovat kadonneet. Niille ei ole uudessa Jerusalemissa sijaa.
Jos olet viisas, saat innostua asiasta ja elää Jumalan totuuden mukaan.
Ilmestyskirja onkin kirjoitettu Jumalan palvelijoille, -
ja hänen palvelijansa elävät hänen totuutensa mukaan.
Ensi viikolla puhumme uudesta Jerusalemista.
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen